ดัชนีเชื่อมั่นนักเศรษฐศาสตร์ต่อศก.ไทย 3-6 เดือนข้างหน้า สูงสุดรอบ 2 ปี
กรุงเทพโพลล์ เผยดัชนีเชื่อมั่นนักเศรษฐศาสตร์ต่อ ศก.ไทย 3-6 เดือนข้างหน้า เพิ่มขึ้น อยู่ที่ 33.93 จากเต็ม 100 สูงสุดรอบ 2 ปี แต่ระดับยังต่ำกว่า 50 ชี้ให้เห็น ศก.ยังอ่อนแอ จากส่งออก-ลงทุน-บริโภคเอกชน หวังลงทุนภาครัฐตัวขับเคลื่อน ในอีก 3 เดือน,เมื่อวันที่ 3 ก.พ. กรุงเทพโพลล์โดยศูนย์วิจัยมหาวิทยาลัยกรุงเทพร่วมกับคณะเศรษฐศาสตร์ เปิดเผยผลสำรวจความเห็นนักเศรษฐศาสตร์จากองค์กรชั้นนำ 28 แห่ง จำนวน 62 คน เรื่อง ดัชนีความเชื่อมั่นนักเศรษฐศาสตร์ต่อเศรษฐกิจไทยใน 3-6 เดือนข้างหน้า โดยเก็บข้อมูลระหว่างวันที่ 25 ม.ค.-1 ก.พ. 59 ที่ผ่านมา พบว่า อยู่ที่ระดับ 33.93 (เต็ม 100) เพิ่มขึ้น จากการสำรวจครั้งที่ผ่านมาที่อยู่ในระดับ 31.69 และเป็นระดับที่สูงสุดในรอบ 2 ปี นับจากเดือนม.ค. 57,อย่างไรก็ตาม การที่ค่าดัชนีอยู่ในระดับต่ำกว่า 50 ค่อนข้างมากสะท้อนให้เห็นถึงสถานะเศรษฐกิจไทยในปัจจุบันที่ยังอ่อนแอเป็นอย่างมาก เมื่อวิเคราะห์ลงไปในแต่ละปัจจัยขับเคลื่อนพบว่าปัจจัยที่ทำให้ค่าดัชนีอยู่ในระดับที่ต่ำกว่า 50 ค่อนข้างมาก ได้แก่ การส่งออกสินค้า (ดัชนีเท่ากับ 5.74) การลงทุนภาคเอกชน (ดัชนีเท่ากับ 9.84) และการบริโภคภาคเอกชน (ดัชนีเท่ากับ 12.30) ขณะที่ปัจจัยด้านการใช้จ่ายและการลงทุนภาครัฐสามารถขับเคลื่อนเศรษฐกิจได้ดีขึ้นอย่างต่อเนื่อง เมื่อเปรียบเทียบกับช่วงก่อนหน้า ทำให้ค่าดัชนีปรับตัวเพิ่มขึ้นเป็น 60.66 ซึ่งเป็นระดับที่สูงที่สุดนับจากเริ่มมีการจัดทำดัชนีเมื่อปี 2553 เช่นเดียวกับการท่องเที่ยวจากต่างประเทศที่ค่าดัชนีอยู่ในระดับสูงสุดนับจากมีการจัดทำดัชนีเช่นเดียวกัน โดยมีค่าดัชนีเท่ากับ 81.15,เมื่อมองออกไปในระยะ 3 เดือนข้างหน้า ค่าดัชนีอยู่ที่ 58.17 ลดลงจากการสำรวจครั้งที่ผ่านมา (ค่าดัชนีเท่ากับ 67.39) และเมื่อมองออกไปในระยะ 6 เดือนข้างหน้าที่ค่าดัชนีอยู่ที่ 67.69 ลดลงเมื่อเปรียบเทียบกับการสำรวจครั้งก่อน (ค่าดัชนีเท่ากับ 79.69) เมื่อพิจารณาจากดัชนีองค์ประกอบพบว่าในระยะ 3 เดือนข้างหน้าปัจจัยขับเคลื่อนเศรษฐกิจที่สำคัญคือ การใช้จ่ายและการลงทุนภาครัฐ รองลงมาเป็นปัจจัยด้านการท่องเที่ยวจากต่างประเทศ ส่วนปัจจัยขับเคลื่อนเศรษฐกิจที่สำคัญในระยะ 6 เดือนข้างหน้าคือ การใช้จ่ายและการลงทุนภาครัฐ การลงทุนภาคเอกชน การท่องเที่ยวจากต่างประเทศ และการบริโภคภาคเอกชน ตามลำดับ,ด้านความเห็นของนักเศรษฐศาสตร์ในประเด็นวัฏจักรเศรษฐกิจว่าปัจจุบันเศรษฐกิจไทยอยู่ในช่วงใดของวัฏจักร พบว่า ร้อยละ 54.8 เห็นว่าอยู่ในช่วงเริ่มฟื้นตัว รองลงมาร้อยละ 25.8 เห็นว่าเศรษฐกิจอยู่ในช่วงถดถอย ร้อยละ 11.3 เห็นว่าอยู่ที่จุดต่ำสุดของวัฏจักรเศรษฐกิจ ขณะที่ร้อยละ 6.5 เห็นว่าเศรษฐกิจอยู่ในช่วงชะลอตัว ข้อมูลดังกล่าวสะท้อนให้เห็นว่าเศรษฐกิจไทยได้ผ่านจุดต่ำสุดและอยู่ในช่วงเริ่มฟื้นตัว,ทั้งนี้ สรุปได้ว่า 1.เศรษฐกิจไทยส่งสัญญาณฟื้นตัวอย่างชัดเจนมากที่สุด ในรอบ 2 ปี 2.ปัจจัยขับเคลื่อนการฟื้นตัวที่สำคัญคือ การใช้จ่ายและลงทุนของภาครัฐ และการท่องเที่ยวจากต่างประเทศที่ดัชนีอยู่ในระดับสูงที่สุดนับจากเริ่มมีการจัดทำดัชนี และ 3.เศรษฐกิจจะค่อยๆ ฟื้นตัวอย่างต่อเนื่องตลอดปี 2559
กรุงเทพโพลล์ เผยดัชนีเชื่อมั่นนักเศรษฐศาสตร์ต่อศก.ไทย 3-6 เดือนข้างหน้า เพิ่มขึ้น อยู่ที่ 33.93 จากเต็ม 100 สูงสุดรอบ 2 ปี แต่ระดับยังต่ำกว่า 50 ชี้ให้เห็น ศก.ยังอ่อนแอ จากส่งออก-ลงทุน-บริโภคเอกชน หวังลงทุนภาครัฐตัวขับเคลื่อน
ดัชนีเชื่อมั่นเศรษฐกิจไทย,นักเศรษฐศาสตร์มองเศรษฐกิจไทย,กรุงเทพโพลล์,ลงทุนภาครัฐ,ส่งออก,มหาวิทยาลัยกรุงเทพ,เศรษฐกิจไทย,เศรษฐกิจ,ขับเคลื่อนเศรษฐกิจ,ท่องเที่ยว,ข่าว,ข่าวเศรษฐกิจ,ไทยรัฐออนไลน์